CELEX: 32012R0052
Language: hu
Date: 2012-01-20 00:00:00
Title: A Bizottság 52/2012/EU rendelete ( 2012. január 20. ) a 998/2003/EK európai parlamenti és tanácsi rendelet II. mellékletének a harmadik országok és területek jegyzékében az Amerikai Egyesült Államokra vonatkozó bejegyzés tekintetében történő módosításáról  EGT-vonatkozású szöveg

21.1.2012   
            
            
               HU
            
            
               Az Európai Unió Hivatalos Lapja
            
            
               L 18/1
            
         A BIZOTTSÁG 52/2012/EU RENDELETE
   (2012. január 20.)
   a 998/2003/EK európai parlamenti és tanácsi rendelet II. mellékletének a harmadik országok és területek jegyzékében az Amerikai Egyesült Államokra vonatkozó bejegyzés tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a kedvtelésből tartott állatok nem kereskedelmi célú mozgására vonatkozó állat-egészségügyi követelményekről és a 92/65/EGK tanácsi irányelv módosításáról szóló, 2003. május 26-i 998/2003/EK európai parlamenti és tanácsi rendeletre (1) és különösen annak 10. cikkére,
   mivel:
   
               (1)
            
            
               A 998/2003/EK rendelet megállapítja a kedvtelésből tartott állatok nem kereskedelmi célú szállítására alkalmazandó állat-egészségügyi követelményeket és az ilyen szállítások ellenőrzésére alkalmazandó szabályokat. Az említett rendelet I. mellékletében felsorolt fajokhoz tartozó, kedvtelésből tartott állatok tagállamok közötti vagy harmadik országokból történő, nem kereskedelmi célú szállítására vonatkozik.
            
         
               (2)
            
            
               A 998/2003/EK rendelet II. mellékletének C. részében található jegyzék azokat a harmadik országokat és területeket sorolja fel, amelyek mentesek a veszettségtől, valamint azokat a harmadik országokat és területeket, köztük az Egyesült Államokat, amelyek vonatkozásában a kedvtelésből tartott állatoknak a területükről történő nem kereskedelmi célú szállítása következtében az Unió területére behurcolt veszettség kockázatáról megállapították, hogy nem nagyobb, mint a tagállamok közötti szállításhoz kapcsolódó kockázat.
            
         
               (3)
            
            
               A 18/2006/EK bizottsági rendelettel (2) módosított 998/2003/EK rendelet II. mellékletének C. részében szereplő jegyzékben az Amerikai Egyesült Államokra vonatkozó bejegyzés Guamot is tartalmazza.
            
         
               (4)
            
            
               Az Egyesült Államok tájékoztatta a Bizottságot, hogy a 998/2003/EK rendelet I. mellékletében felsorolt fajokhoz tartozó állatokra olyankor is alkalmazza a szövetségi szállítási feltételeket, amikor ezeket az állatokat nem kereskedelmi célból az Egyesült Államok és Amerikai Szamoa, az Északi-Mariana-szigetek, Puerto Rico, és az Amerikai Virgin-szigetek között szállítják.
            
         
               (5)
            
            
               Ezért helyénvaló a 998/2003/EK rendelet II. mellékletének C. részében az Amerikai Egyesült Államokra vonatkozó bejegyzést e további területekkel kiegészíteni.
            
         
               (6)
            
            
               A 998/2003/EK rendeletet ezért ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 998/2003/EK rendelet II. mellékletének C. részében az Amerikai Egyesült Államokra vonatkozó bejegyzés helyébe a következő szöveg lép:
   
      
                  „US
               
               
                  Amerikai Egyesült Államok (AS Amerikai Szamoát, GU Guamot, MP az Északi-Mariana-szigeteket, PR Puerto Ricót és VI az Amerikai Virgin-szigeteket beleértve)”.
               
            
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. január 20-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 146., 2003.6.13., 1. o.
   
      (2)  HL L 4., 2006.1.7., 3. o.